Nortamptonšyras

Nortamptonšyras () – grafystė Rytų Midlandse, Anglijoje, neturinti išėjimo prie jūros. 2011 m. duomenimis, grafystėje gyveno 692000 gyventojai. Ribojasi su kitomis aštuoniomis grafystėmis: vakaruose su Vorikšyru, šiaurėje su Lesteršyru ir Rutlandu, rytuose su Kembridžšyru, pietryčiuose su Bedfordšyru, pietuose su Bakingamšyru, pietvakariuose su Oksfordšyru. Taip pat šiaurės rytuose 19 metrų (21 jardų) sieną turi su Linkolnšyro grafyste, Anglijos trumpiausia grafysčių riba.http://www.thebythams.org.uk/localgovernment/lincolnshire-cc/index.html Administracinis centras – Nortamptonas.

 Geografija 
Grafystė yra vandenskyroje tarp Severno ir Vaš įlankos bei estuarijos, o keletas svarbių upių prasideda grafystės šiaurės vakaruose. Ninas teka šiaurės rytų kryptimi link Vošo įlankos, Aukštutinis Eivonas teka pietvakarių kryptimi į Severno upę. Aukščiausias grafystės taškas – Arbury Hill kalva, kurios aukštis 225 metrai.http://www.kellner.eclipse.co.uk/genuki/NTH/ 

 Piterboras 
Piterboro sritis istoriškai susijusi su Nortamptonšyru ir laikoma grafystės dalimi. Pagal 1972 m. savivaldybės įstatymą, Piterboro miestas tapo Kembridžšyro grafystės dalimi.

 Gyvenvietės 

 Vieta Miestas  Populiacija (2011 m.)  Rajonas 1  Nortamptonas  212100  Vakarų Nortamptonšyras 2  Keteringas  67245  Šiaurės Nortamptonšyras 3  Korbis  56514  Šiaurės Nortamptonšyras 4  Velingboras  49088   Šiaurės Nortamptonšyras 5  Rašdenas  29265   Šiaurės Nortamptonšyras 6  Daventris  25066  Vakarų Nortamptonšyras 7  Braklis  13018  Vakarų Nortamptonšyras 8  Desboras  10697  Šiaurės Nortamptonšyras

 Rajonai 
1974 m. įsigaliojo Nortamptonšyro administracinio suskirstymo pakitimai, pagal kurį grafystė buvo padalinta į 7 rajonus: Korbio rajonas, Daventrio rajonas, Rytų Nortamptonšyro rajonas, Keteringo rajonas, Nortamptono rajonas, Pietų Nortamptonšyro rajonas ir Velingboro apskritis.

2018 m. Nortamptonšyro grafystės taryba paskelbė apie bankrotą, dėl kurio buvo peržiūrėtas grafystės administracinis suskirstymas.‘Bankrupt’ Northamptonshire county council may cut to legal minimum Pasiūlyta grafystę skirstyti tik į du rajonus. 2021 m. oficialiai įsigaliojo administracinio suskirstymo pakeitimai ir grafyste padalinti į du rajonus: Šiaurės ir Vakarų.


 Šaltiniai 

Kategorija:Anglijos grafystės